Publication: Magyar Közlöny
Issue: MK-2003-107 (Year: 2003, Number: 107)
Era: 1990-2004
Section: 2. számú melléklet a 107/2003. (IX. 16.) FVM rendelethez
Paragraph Index: 83

1. Általános feladatok 1.1. A szemledíjakat a kiállított jegyzõkönyv alapján a ténylegesen elvégzett ellenõrzés, minõsítés után kell kivetni úgy, hogy minden a díjtételek alapjául szolgáló megkezdett egységet (pl. hektár, 100 db, 1000 db, 10 ezer db stb.) egésznek kell tekinteni. A díjtételek ellenõrzési mértékegységenként forintban, ÁFA nélkül vannak megadva. A jegyzõkönyvekben a szemledíj összegét fel kell tüntetni. A szemledíj az ellenõrzés és minõsítés igénybevevõjét terheli. A szemle eredménye (alkalmas, alkalmatlan) a szemledíj összegét nem befolyásolja. 1.2. Elemi kár vagy a növényállomány egyéb okból történõ megsemmisülése, a termelési tevékenység ideiglenes és határidõre bejelentett szüneteltetése, ültetvényberuházások meghiúsulása esetén, ha a termelõ az akadályt és annak okát a szemle megkezdését megelõzõen az eljáró hatóság ellenõrzésre illetékes szervének bejelentette, a szemledíj nem számítható fel. 1.3. Amennyiben az ellenõrzött hibájából az ellenõrzés (vizsgálat, minõsítés stb.) meghiúsul, a bejelentõ 20 000 Ft foglalkoztatási díjat köteles fizetni. 1.4. Amennyiben a minõsítésért vagy egyéb tevékenységért járó ellenérték megfizetését a fél nem teljesíti, akkor a minõsítõ bizonylatot (jegyzõkönyvet) vagy egyéb igazolást az eljáró hatóság visszatarthatja. 1.5. Szõlõ-, gyümölcsfa-, komló-, spárga-, torma-, dísz- és erdészeti faiskolai (csemetekerti), lerakati, nagykereskedelmi engedéllyel kapcsolatos helyszíni szemle területhelyenként és ágazatonként. Területhely alatt a nem ugyanazon helységben lévõ terület értendõ, de ez nem érinti a növényegészségügyi elõírások miatti kötelezõ elkülönítést (izolációs távolság).

Source: https://magyarkozlony.hu/hivatalos-lapok/0fde319d96d9c2b2f69b96715ccb26ba865e7b55/dokumentumok/263c99069d95a65e2ec450c804159e6642b3773b/letoltes